Spišský štít

Spišský štít (, , ) je pekný, zubatý vrchol v rázsoche Lomnického štítu. V konkurencii vyšších susedov príliš nevyniká, hoci je zdobený krásnymi vežami.

Topografia 
Má dva vrcholy, hlavný severozápadný a nižší juhovýchodný. Za ním sa ešte nachádza Spišská ihla. Od Baraních rohov ho oddeľuje Baranie sedlo, od Ovčiarskej veže zas Ovčiarska lávka. Z hlavného vrcholu vybieha na juhozápad hrebeň na ktorom je  Vyšná Mačacia štrbina, Zadná Mačacia veža, Mačacia štrbina a Mačacia veža, pod ňou je Mačací hrb.

Názov  
Štít nazvali podľa Spišskej župy, ku ktorej patrila časť Vysokých Tatier. Znalci tatranských reálií nevedia vysvetliť prečo dostal tento názov. V nemeckom názvosloví vytvoril František Dénes roku 1898 pre Spišský štít názvy Déryspitze, Dérycsúcs, na počesť tabulárneho sudcu Jozefa Déryho, čestného predsedu Uhorského karpatského spolku a čestného člena Poľského tovarišstva tatranského, ktorý naň ako prvý vystúpil 21. júla 1896.

Niekoľko výstupov 
 1896 Prvovýstup Jozef Déry a Ján Hunsdorfer
 1904 Prvovýstup cez Vyšnú Mačaciu štrbinu E. Halász, Karol Jordán, S. Nikolics a J. Breuer, II.
 1907 Prvovýstup SZ hrebeňom z Baranieho sedla Zygmunt Klemensiewicz a A. Znamiecki (zostup). Gyula Komarnicki a Roman Komarnicki, H. a O. Schweickhartovci (výstup), III.

Galéria

Referencie

Iné projekty

Externé odkazy 
 Gotické veže Spišského štítu
 Skialpinizmus sprievodca
 Podľa Andrášiho

Dvojtisícovky na Slovensku
Vrchy Vysokých Tatier